b'\n_START_ARTICLE_\nLewesova bomba\n_START_PARAGRAPH_\nLewesova bomba je bila ro\xc4\x8dna za\xc5\xbeigalna bomba, ki jo je izumil Jock Lewes, operativec SAS, med drugo svetovno vojno._NEWLINE_Primarna tar\xc4\x8da SAS so bili parkirana sovra\xc5\xbenikova letala na letali\xc5\xa1\xc4\x8dih, zato so potrebovali u\xc4\x8dinkovito oro\xc5\xbeje, ki bi popolnoma uni\xc4\x8dilo le-ta. Navadne ro\xc4\x8dne bombe in pehotno oro\xc5\xbeje niso bili dovolj u\xc4\x8dinkoviti, saj so potrebovali preve\xc4\x8d \xc4\x8dasa za uni\xc4\x8denje, pri \xc4\x8demer so izgubili element presene\xc4\x8denja zaradi tru\xc5\xa1\xc4\x8da._NEWLINE_Tako je Lewes skonstruiral bombo, ki je vsebovala pol kilograma plasti\xc4\x8dnega eksploziva, ki je bil dan v me\xc5\xa1anico termita in starega motornega olja. Bombo sta v\xc5\xbegala \xc4\x8dasovni svin\xc4\x8dnik in detonator, ki sta se na bombo pritrdila \xc5\xa1ele na koncu._NEWLINE_Operativci SAS so se tako lahko nesli\xc5\xa1no pribli\xc5\xbeali sovra\xc5\xbenikovim letalom, pritrdili bombe na krila, aktivirali \xc4\x8dasovne v\xc5\xbeigalnike (10 minut do uri), jih vstavili v bombo in zapustili prizori\xc5\xa1\xc4\x8de. Ko se je bomba aktivirala, je naprej povzro\xc4\x8dila eksplozijo plasti\xc4\x8dnega eksploziva, nato pa \xc5\xa1e letalskega goriva v krilih.'